« Tagasi
Lähenemas on lumetorm
Riigi Ilmateenistus hoiatab, et ööl vastu homset ning homme päeval on oodata tihedat lumesadu, tuisku ning tugevat tuult, mis võib kaasa tuua nii ohtlikke liiklusolusid, puude murdumist kui ka elektrikatkestusi. Tormihoiatuse järgi tugevneb kagu- ja lõunatuul puhanguti 20 m/s, saartel ning mandri lääne- ja looderannikul puhanguti 23 m/s, Hiiumaal ja Saaremaal vastu Läänemerd kuni 25 m/s. Väga tugev tuul ühes tuisuga püsib homse õhtuni. Maha võib sadada 15 cm lund.
Päästeamet soovitab!
🚰 Varu joogivett ja toitu.
🔋 Lae täis mobiiltelefon ja akupangad ning varu patareisid.
🚘 Tangi auto ja varu küttepuid.
Tormi ajal:
🏠 Kui võimalik, püsi toas.
🐕 Too tuppa ka lemmikloomad.
🧥 Kui pead õue minema, siis arvesta riietudes ka tuulega ning väldi liikumist puude all.·
🚗 Väldi autosõitu, eriti kõrvalteedel.
📱 Hädavajaliku sõidu korral võta kaasa laetud mobiiltelefon ja akupangad, lumelabidas, soojad riided ja soe jook.
ℹ️ Teeolude kohta küsi infot numbril 1247.
ℹ️ Elektrikatkestustest teata Elektrilevi rikketelefonil 1343.
🚒 Maha langenud liinidest teavita ka häirekeskust telefonil 112.
🚒 Inimvigastuste ning otsese ohu korral helista hädaabinumbril 112.
Rohkem infot, kuidas hädaolukordadeks valmis olla, leiad aadressilt www.olevalmis.ee või "Ole valmis!" äpist.